మంజుల్ భార్గవ

మంజుల్ భార్గవ (జననం: 08-08-1974) ఒక ఇండియన్ కెనడియన్ అమెరికన్ గణిత శాస్త్రవేత్త. సియోల్ లో జరిగిన అంతర్జాతీయ గణిత కాంగ్రెస్-2014లో 13-08-2014 న ఇతను గణిత నోబెల్ పురస్కారంగా పిలుచుకొనే "ఫీల్డ్స్ మెడల్"ను అందుకున్నాడు. గణిత శాస్త్రంలో అసమాన ప్రతిభ చూపిన వారికి ఈ ఫీల్డ్స్ మెడల్ లభిస్తుంది, దీని విజేత వయస్సు 40 సంవత్సరాలు దాటకూడదు, నాలుగు సంవత్సరాలకి ఒకసారి మాత్రమే ఈ బహుమతిని ఇస్తారు. సంఖ్యా జ్యామితిలో శక్తిమంతమైన కొత్త విధానాలను అభివృద్ధి పరచినందుకు ఫీల్డ్స్ మెడల్ పురస్కారం భార్గవకు దక్కింది. ఈయన చిన్న శ్రేణి వలయాలను లెక్కించడానికి, దీర్ఘవృత్తాకార వంపుల సరాసరి శ్రేణి అవధిని నిర్ధరించడానికి సంఖ్యా జ్యామితిలో ఈ శక్తిమంతమైన కొత్త విధానాలను ఉపయోగించాడు. గణిత శాస్త్రంలో అపార నైపుణ్యమున్న ఇతను అనేక ప్రపంచస్థాయి బహుమతులను సొంతం చేసుకున్నాడు.

ఇండియన్ కెనడియన్ అమెరికన్
భార్గవ 1974లో కెనడాలో జన్మించాడు, అమెరికాలో పెరిగాడు, అలాగే మధ్యమధ్యలో కొంతకాలం భారత్ లోనూ గడిపాడు.

విద్య
2001లో అమెరికాలోని ప్రిన్స్‌టన్ విశ్వవిద్యాలయం నుంచి పీహెచ్‌డీ పొందిన భార్గవ అదే యూనివర్సిటీలో 2003 నుంచి ప్రొఫెసర్‌గా పనిచేస్తున్నారు.

మూలాలు
 ఈనాడు దినపత్రిక - 16-08-2014 (రాగం.. తాళం.. గణితం బహుముఖ ప్రజ్ఞావంతుడు మంజుల్ భార్గవ) 

1974 జననాలు
జీవిస్తున్న ప్రజలు
21వ శతాబ్ద గణిత శాస్త్రవేత్తలు
కెనడియన్ గణిత శాస్త్రజ్ఞులు
భారత సంతతికి చెందిన కెనడా ప్రజలు
క్లే రీసెర్చ్ అవార్డు గ్రహీతలు
ఫీల్డ్స్ పతక విజేతలు
పద్మభూషణ పురస్కార గ్రహీతలు